Guvohlar ayol parashyutchining elektr uzatish liniyasi simlari bilan to‘qnashib ketganini videoga olib, uni YouTube’da joylashtirdilar. Videoda parashyutda tushayotgan ayol elektr uzatish liniyasiga yaqinlashib, unning simlariga tegib ketganini ko‘rish mumkin. So‘ngra chaqnash yuz bergan va ayol bir necha soniyaga parashyut arqonlari bilan simlarga osilib qolgan. Keyin esa ayol yerga qulab tushadi va unga voqea guvohlari tomondan yordam ko‘rsatiladi. Daily Mail nashrining ma’lum qilishicha, ushbu voqea Shri-Lankada yuz bergan. Parashyutchi esa harbiy bo‘lgan. Ayol simlarga urilishi oqibatida kuyish jarohatlari olgan, biroq uning hayoti xavf ostida emas.